ཉིན་གསུམ་པར།ལང་ཇུའི་རྗེས་དྲན་ཁང་དུ་འགྲོ་མགོན་འཕགས་པས་ཕྱག་བྲིས་མཛད་པའི་ཧོར་ཡིགཁྲམ་ཤིང་ཡི་གེ།ཡོན་རྒྱལ་རབས་སྐབས་ཀྱི་ས་གནས་བཅད་བཟུང་གི་ཚུལ་བཅས་ལ་ཞིབ་ཏུ་མཇལ་བ་ཡིན།དཔལ་ལྡན་རྡོ་རྗེ་ཕག་མོའི་སྡེཞེས་སྔོན་ཆད་ལང་ཇུའི་བོད་ལུང་ཚོ་དྲུག་ལ་གཏོགས་པའི་ནང་པ་སངས་རྒྱས་ཀྱི་ཆོས་སྡེ་ཞིག་ཡོད་པར་བཤད་མོད་འགྲོ་མ་ཐུབ།ལེའུ་ཐེ་བང་སོལས་བྱུང་བའི་ཧན་རྒྱལ་རབས་དུས་ཀྱི་ཟངས་ཀྱི་རྟ་མཆོག་བྱ་འཕུར་མ་དང་ལེའུ་ཐེ་བང་སོའི་དོང་ལམ།ཆིན་རྒྱལ་རབས་ཕྱི་མའིདུས་ཀྱི་ལོ་ཙཱ་བ་ཆེན་པོ་ཀུ་མཱ་ར་ཤྲཱིའམ་བོད་སྐད་དུ་གཞོན་ནུ་དཔལ་གྱིདགོན།ཆིན་རྒྱལ་རབས་ཕྱི་མའིདུས་ཀྱི་ལོ་ཙཱ་བ་ཆེན་པོ་ཀུ་མཱ་ར་ཤྲཱིའི་རིང་བསྲེལ་བཞུགས་པའི་སྐུ་གདུང་མཆོད་རྟེན།མི་ཉག་བཤམས་སྟོན་ཁངདུ་ཡོད་པའི་མི་ཉག་གི་ཡི་གེ་དང་རྗེ་མི་ལའི་སྐུ་བརྙན།བོད་ཡིག་གི་འཕགས་པ་རྒྱལ་མཚན་རྩེ་མོ།བོད་ཀྱི་ཐང་རྙིང་།མི་ཉག་ཡི་གེའི་དཔར་ཤིང་སོགས་སྔོན་མཐོང་བ་ལྟ་ཞོག་གོ་ཐོས་ཀྱང་ཆེར་མེད་པའི་ངོ་མཚར་ལྟད་མོས་ཡིད་དབང་ཅིག་ཅར་དུ་འཕྲོག་པར་བྱེད།